  Майя Бывальцева Крымозь лобан понна субсидиос висъяно каръёс пӧлы шедиз Ижкар но. Со пумысен косэм 6-тӥ куартолэзе поттэмын кивалтэтлэн сайтаз. «Россиысь улосвылъёсысен Крымозь лобан луонлыкъёсты будэтон но пуш туризмез азинтон понна, субсидиос улэ шедем маршрутъёсы ватсаса 15 каръёс пыртэмын. Озьы 58 маршрутъёсъя субсидиос висъяськозы», — верамын ужкагазын. Субсидиос чотын самолетэн лобаны быгатозы 23 аресозь егитъёс, пенсионеръёс, пинал дырысенызы II яке III группаен сӧсыръёс, пӧртэм арлыдъем I группаен сӧсыръёс но соосты келяса ветлӥсьёс, озьы ик сӧсыр нылпиез келясьёс. Субсидиос висъяськозы 30-тӥ шуркынмонозь. Азьвыл со 31-тӥ коньывуонозь чакламын вал. Вылӥ верам категориосысь адямиос Ижкарысь Симферополе лобон понна троссэ 3 сюрс 550 манет тырозы. Кун котькуд билет понна 2 сюрс 800 манет сётэ. Тегъёс: Туризм Ижкар Ижавиа Удмуртия Крым сӧсыръёс самолёт пенсионеръёс  